ประกาศนายทะเบียนสมาคม
ประจำจังหวัดสกลนคร
เรื่อง จดทะเบียนแกไขเพิ่มเติมข้อบังคับของสมาคม

ด้วย นางสาวเมธาวดี จันทรโชติ ได้ยื่นคำขอจดทะเบียนแกไขเพิ่มเติมข้อบังคับสมาคมผู้ปกครองและครู
โรงเรียนอนุบาลสกลนคร ดังนี้

ข้อ ๘ การเข้าเป็นสมาชิกของสมาคม

๘.๒ สมาชิกสามัญ จะต้องเสียค่าลงทะเบียนเป็นครั้งแรก ๒๐ บาท
สมาชิกตลอดชีพ เสียค่าบำรุงสมาคม ๕๐๐ บาท

ข้อ ๑๓.๓ คณะกรรมการบริหาร อนุกรรมการที่ปรึกษา หรือผู้เชี่ยวชาญที่ได้รับการแต่งตั้ง
ให้ถือเป็นตำแหน่งกิติมศักดิ์ ไม่มีเงินเดือน เบี้ยเลี้ยง ค่าพาหนะเพื่อมาประชุมหรือค่าอื่นใดที่จักพึงได้รับ
การตอบแทนจากสมาคม

ข้อ ๒๓ ในการประชุมใหญ่วสามัญประจำปี หรือการประชุมใหญ่วิสามัญจะต้องมีสมาชิกสามัญ
เข้าร่วมประชุม ไม่น้อยกว่ากึ่งหนึ่งของสมาชิกทั้งหมดหรือไม่น้อยกว่า ๓๐๐ คน จึงจะถือว่าครบองค์ประชุม
หากถึงกำหนดเวลาการประชุมแล้วสมาชิกยังไม่ครบองค์ประชุมให้คณะกรรมการของสมาคมเรียกประชุมใหญ่
อีกครั้งหนึ่ง โดยจัดให้มีการประชุมขึ้นภายใน ๑๔ วันนับแต่วันที่นัดประชุมครั้งแรก สำหรับการประชุม
ในครั้งหลังนี้ ถ้ามีสมาชิกสามัญเข้าร่วมประชุมเป็นจำนวนเท่าใดก็ให้ถือว่าครบองค์ประชุม ยกเว้น
ถ้าเป็นการประชุมใหญ่วิสามัญที่เกิดขึ้นจากการร้องขอของสมาชิกก็ไม่ต้องจัดประชุมใหญ่ให้ถือว่า
การประชุมเป็นอันยกเลิก

ข้อ ๒๘ ให้นายกสมาคมมีอำนาจสั่งจ่ายเงินของสมาคมได้ครั้งละไม่เกิน ๒๐,๐๐๐ บาท
(สองหมื่นบาทถ้วน) ถ้าเกินกว่านั้นจะต้องได้อนุมัติจากคณะกรรมการและคณะกรรมการจะอนุมัติ
ให้จ่ายเงินได้ครั้งละไม่เกิน ๑๐๐,๐๐๐ บาท (หนึ่งแสนบาทถ้วน) ถ้าจำเป็นจะต้องจ่ายเงินเกินกว่านี้
ต้องได้อนุมัติจากที่ประชุมใหญ่ของสมาคม

ข้อ ๓๐ สมาคมฯ จะใช้จ่ายเงินในบัญชีสะสมของสมาคมในการดำเนินกิจการ ดังนี้

๑. ค่าใช้จ่ายที่จำเป็นในการจัดประชุมใหญ่ของสมาชิก

๒. ค่าใช้จ่ายในการจัดซื้อวัสดุใช้สิ้นเปลือง ค่าซ่อมแซม ค่าบำรุงรักษา และค่าเสื่อมราคา

๓. ค่าใช้จ่ายในการจัดหาที่ดิน อาคาร ยานพาหนะ และครุภัณฑ์ เพื่อประโยชน์
ของสมาคมหรือมอบเป็นสาธารณประโยชน์ของโรงเรียนอนุบาลสกลนคร

๔. ค่าใช้จ่ายภาษีเงินได้และค่าธรรมเนียมที่เกี่ยวกับการดำเนินกิจการของสมาคม

๕. ค่าใช้จ่ายสำหรับผู้ทำบัญชี ผู้ตรวจบัญชี ผู้สอบบัญชี ผู้ชำระบัญชี และค่าใช้จ่าย
ในการเลิกสมาคม

๖. ค่าใช้จ่ายอื่น ๆ ตามที่ได้รับความเห็นชอบจากนายทะเบียนกลาง

ข้อ ๓๑ เหรัญญิก จะต้องทำบัญชีรายรับ รายจ่าย และบัญชีงบดุล ให้ถูกต้องตามหลักวิชาการ
การรับหรือจ่ายเงินทุกครั้งจะต้องมีหลักฐานเป็นหนังสือ ลงลายมือของนายกสมาคมหรือผู้ทำการแทน
ร่วมกับเหรัญญิกหรือผู้ทำการแทนพร้อมกับประทับตราของสมาคมทุกครั้ง

ข้อ ๓๒ ผู้สอบบัญชี จะต้องมิใช่กรรมการหรือเจ้าหน้าที่ของสมาคม และจะต้องเป็นผู้สอบบัญชี
ที่ได้รับอนุญาต

ข้อ ๓๓ ผู้สอบบัญชี มีอำนาจหน้าที่จะเรียกเอกสารที่เกี่ยวกับเงินและทรัพย์สินจากคณะกรรมการ
และสามารถจะเชิญกรรมการหรือเจ้าหน้าที่ของสมาคมเพื่อสอบถาม เกี่ยวกับบัญชีและทรัพย์สินของสมาคมได้

ข้อ ๓๔ คณะกรรมการจะต้องให้ความร่วมมือกับผู้สอบบัญชี เมื่อได้รับการร้องขอ

ข้อ ๓๕ ข้อบังคับของสมาคมจะเปลี่ยนแปลงแก้ไขได้ในมติของที่ประชุมใหญ่เท่านั้น
และองค์ประชุมจะต้องมีสมาชิกสามัญเข้าร่วมประชุมไม่น้อยกว่าครึ่งหนึ่งของสมาชิกสามัญทั้งหมด
มติของการแก้ไขข้อบังคับจะต้องมีคะแนนเสียงไม่น้อยกว่า ๒ ใน ๓ ของสมาชิกสามัญที่เข้าร่วมทั้งหมด

เล่ม ๑๔๒ ตอนที่ ๑๑

หัวข้อ : ข้อบังคับฉบับใหม่นี้นั้น ให้เริ่มใช้บังคับได้นับตั้งแต่วันที่สมาคมได้อนุญาตให้จดทะเบียนเป็นนิติบุคคลเป็นต้นไป

ข้อ ๓๙ เมื่อสมาคมได้อนุญาตให้จดทะเบียนเป็นนิติบุคคลทางราชการ ก็ให้ถือว่าผู้เริ่มการทำสมุดทะเบียนเป็นสมาชิกสามัญ และสมาชิกภาพของคณะกรรมการที่ตั้งขึ้น เริ่มตั้งแต่วันจดทะเบียนเป็นต้นไป

นายทะเบียนสมาคมประจำจังหวัดสกลนคร ได้มีคำสั่งรับจดทะเบียนแก้ไขเพิ่มเติมข้อบังคับสมาคมรายนี้แล้ว ตามทะเบียนเลขที่ ๒/๒๕๕๔ ตั้งแต่วันที่ ๑๘ กันยายน ๒๕๖๗

ฉะนั้น อาศัยอำนาจตามความในมาตรา ๘๒ และมาตรา ๘๔ แห่งประมวลกฎหมายแพ่งและพาณิชย์
จึงประกาศให้ทราบโดยทั่วกัน

ประกาศ ณ วันที่ ๑๘ กันยายน พ.ศ. ๒๕๖๗
ว่าที่ร้อยตรี รวยรุ่ง ใครบุตร
ปลัดจังหวัด ปฏิบัติราชการแทน
ผู้ว่าราชการจังหวัดสกลนคร
นายทะเบียนสมาคมประจำจังหวัดสกลนคร